ตามหัวข้อเลยครับพอดีจะให้แฟนกินยาคุมฉุกเฉิน แล้วอยากเริ่มกินยาคุมแบบแผงด้วยเลยอยากรู้ว่าต้องทิ้งระยะนานแค่ไหนถึงจะไม่เกิดผลเสียครับ
สวัสดีค่ะ เมื่อทานยาคุมฉุกเฉินไปแล้ว ควรรอให้ประจำเดือนมาก่อน เพื่อให้แน่ใจว่าไม่ได้เกิดการตั้งครรภ์ขึ้น แล้วจึงเริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันทีค่ะหรือหากต้องการทานยาคุมกำเนิดไปเลย ก็สามารถทำได้ โดยทานในวันถัดไปได้เลย แต่เมื่อผ่านไปประมาณ 2 สัปดาห์ นับจากที่ได้ทานยาคุมฉุกเฉินไป ก็ควรตรวจหาการตั้งครรภ์ดูด้วย เพราะยาคุมฉุกเฉินนั้น ไม่สามารถป้องกันการตั้งครรภ์ได้ 100% หรือเมื่อทานยาคุมจนหมดแผง หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ